अदालत ने कहा कि जांच अधिकारी ने इस मामले को साबित करना असंभव बनाने के लिए कोई कसर नहीं छोड़ी तथा नोएडा के वरिष्ठ पुलिस अधीक्षक को जांच अधिकारी, निरीक्षक अनिल सामानिया के खिलाफ मामले की उसकी अनपुयक्त जांच के लिए उपयुक्त कार्रवार्ई करने का निर्देश दिया। अतिरिक्त सत्र न्यायाधीश शैल जैन ने कहा, ‘‘ये कारक स्पष्ट रूप से दर्शाते हैं कि जांच अधिकारी की लापरवाहीपूर्ण, बेढंगी और गैरपेशेवर जांच के कारण इस मामले के असली गुनाहगारों की पहचान एवं गिरफ्तारी नहीं हो सकी तथा उन्हें न्याय प्रशासन का सामना नहीं करना पड़ा। ’’